Рудници бакра
Бакар (црвени метал) је први метал који су старе цивилизације откриле и користиле у практичне сврхе. Знање у вези са производњом предмета од бакра веома брѕо се проширило на све старе цивилизације тако да данас на трагове и производе од бакра археологија налази у готово свим крајевима света.
У новије доба бакар се користи у разним гранама индустрије, поготово у области електротехнике, хемијске индустрије и грађевинарству.

Типови руде бакра 
Могући су различити типови руда бакра:
 Пиротинска руда
 Пиритска руда
 Сфалеритско-галенитска руда
 Кварцно-халкопиритска руда
 Халкопиритско-молибденске руде
 Скарновска руда бакра
 Борнитско-титаномагнетитска руда
 Халкозинска руда
 Самородни бакар

Старо рударство у Бору и његовој околини 
У источној Србији, у преримском, римском и каснијим периодима је било производње бакра чему сведоче остаци старих топионица углавном око Мајданпека. Најпознатији пример је Гамзиград који се налази у центру златоносне области и чија је изградња започета у позноримском периоду око 271. године.

Лежиште бакра Бор 
Једно је од највећих европских лежишта бакра. Од 1902. до закључно 1959. године откопано је око 30 милиона тона руде и добијено 1,05 милиона тона бакра.
У оквиру борске металогенетске зоне, осим Мајданпека, по концентрацији рудних тела гвожђа, бакра и других метала издвајају се највреднија рудна тела: Церово, Мали и Велики Кривељ, Брезаник, Борска река, Тилва Рош, Чока Дулкан, Тилва Мика, Ново окно, Борски поток и Брестовац.

Преглед укупних ресурса

Рудник у Мајданпеку 
Мајданпек је своју новију историју започео као рудник гвожђа и бакра.
За непуних 100 година рада (1855-1944) рудник и топионице у Мајданпеку су произвели:
 руде бакра - 266.350 тона 
 бакра у руди и металу - 8.460 тона
 руде гвожђа - 137.470 тона
 пирита - 1,047.752 тоне
 злата у руди - 1.354 кг
 сребра у руди - 22.088 кг

Референце  
 Рударство на тлу Србије (друга књига, први том), Петар Јовановић ; Београд 2008.
 Званични интернет сајт Рударско-топионичарског басена Бор
 Званични интернет сајт Рударско-топионичарског басена Бор
 Званична интернет презентација општине Мајданпек

 Рударство
 Рударство у Србији 
 Рудници у Србији